নিখোঁজ চীনা টেনিস তারকার কথিত ভিডিও অনলাইনে দেয়া হয়েছে
চিনে বিভিন্ন ওয়েবসাইট থেকে পেং সম্পর্কিত আলোচনা মুছে ফেলা হয়েছেI শুক্রবার সরকারের একজন মুখপাত্র পেংয়ের ঘটনা জানার কথা অস্বীকার করেনI
কমিউনিস্ট পার্টির একটি সংবাদপত্রের সম্পাদক অনলাইনে একটি ভিডিও পোস্ট করে বলেছেন, ঐ ভিডিওতে নিখোঁজ টেনিস তারকা পেং শুয়াইকে রবিবার একটি খেলা দেখতে দেখা যাচ্ছে। সম্প্রতি পেং ক্ষমতাসীন কমিউনিস্ট পার্টির একজন শীর্ষ নেতা তাঁকে যৌন হয়রানি করেছেন বলে দোষারোপ করার পর, ক্ষমতাসীন পার্টি বিদেশে এ নিয়ে আশংকা কমানোর চেষ্টার পাশাপাশি চীনে তথ্য ধামাচাপা দেবার প্রয়াস চালাচ্ছেI গ্লোবাল টাইমস পত্রিকার হু শিজীন টুইটার মারফত এই ভিডিওটি পোস্ট করেন, যে ভিডিওটি চীনের বেশির ভাগ ইন্টারনেট ব্যবহারকারী দেখতে পান না, যেখানে দেখা যাচ্ছে বেইজিংয়ে একটি যুব চ্যাম্পিয়নশিপ ইভেন্টে পেং,আরো ৫জন খেলোয়াড়ের সঙ্গে দাঁড়িয়ে রয়েছেনI তারপর হু শনিবার টুইটার মারফত জানান, "পেং খুব সহসাই জনসমক্ষে আসবেন"I ক্ষমতাসীন পার্টি দৃশ্যত পেং'র নিখোঁজ হবার খবর স্বীকার না করে কেলেঙ্কারি সম্পর্কিত হুঁশিয়ারি নিষ্ক্রিয় করার প্রয়াস নিয়েছে। তবে তিনবারের অলিম্পিক চ্যাম্পিয়ন যে অভিযোগ করেন যে ক্ষমতাসীন পার্টির স্ট্যান্ডিং কমিটির প্রাক্তন এক সদস্য, জাঙ্গ গাওলি তাঁকে যৌন মিলনে বাধ্য করেন, তা জাঙ্গ স্বীকার করেন নিI পেং'র অদৃশ্য হয়ে যাওয়া এবং বিভিন্ন তথ্য জানাতে সরকারের নীরবতার কারণে ফেব্রুয়ারী মাসে অনুষ্ঠিতব্য শীতকালীন বেইজিং অলিম্পিক অনুষ্ঠান বর্জনের ডাক দেয়া হয়I ডাবলসে প্রাক্তন এক নম্বর খেলোয়াড়ের নিরাপত্তা নিশ্চিত না হলে পেশাদার মহিলাদের এই খেলাগুলি চীনের বাইরে নিয়ে যাওয়ার হুমকি আসেI চিনে বিভিন্ন ওয়েবসাইট থেকে পেং সম্পর্কিত আলোচনা মুছে ফেলা হয়েছেI শুক্রবার সরকারের একজন মুখপাত্র পেংয়ের ঘটনা জানার কথা অস্বীকার করেনI ক্ষমতাসীন পার্টির ইন্টারনেট নজরদারি ব্যবস্থা চীনের জনগণের জন্য বিদেশী সামাজিক মাধ্যম এবং বেশির ভাগ বিশ্বজনীন সংবাদ প্রচার দেখার ওপরে কড়াকড়ি নিষেধাজ্ঞা আরোপ করে থাকেI